

UNIVERZITET U BEOGRADU

FAKULTET ORGANIZACIONIH NAUKA

**FAKULTET ORGANIZACIONIH NAUKA**

**UNIVERZITET U BEOGRADU**


**Jove Ilića 154, Beograd**

**Izbornom veću Fakulteta organizacionih nauka**

**Dekanu Fakulteta organizacionih nauka**

Odlukom Izbornog veća Fakulteta organizacionih nauka 05-02 br. 4/3-1 od 23.01.2020. godine imenovani smo za članove Komisije za pripremu Izveštaja za izbor jednog saradnika u zvanje saradnika u nastavi za užu naučnu oblast Softversko inženjerstvo, na određeno vreme od jedne godine sa punim radnim vremenom.

Na osnovu uvida u dostavljeni konkursni materijal, Komisija upućuje Dekanu i Izbornom veću Fakulteta sledeći



**IZVEŠTAJ**

Konkurs za izbor jednog saradnika u zvanje saradnika u nastavi, sa punim radnim vremenom, za užu naučnu oblast Softversko inženjerstvo,, objavljen je u listu “Poslovi” Nacionalne službe za zapošljavanje br. 867 od 05.02.2020. sa rokom trajanja od 15 dana.

U predviđenom roku prijavio se jedan kandidat: Petar Lakčević.

**PODACI O KANDIDATU LAKČEVIĆ PETRU**


**1. Biografski podaci**

Petar Lakčević je rođen 1996. godine u Beogradu, gde je završio osnovnu školu, a potom i Šestu beogradsku gimnaziju 2015. godine. Fakultet organizacionih nauka u Beogradu upisao je iste godine, na smeru Informacioni sistemi i tehnologije. Položio je sve ispite sa prosečnom ocenom 9,25. Stručnu praksu obavio je na Katedri za elektronsko poslovanje. Diplomirao je na temu „Alat za preporuku programskog jezika“ , sa ocenom 10 (deset). Akademske 2019/2020. godine upisao je master studije na Fakultetu organizacionih nauka BU, smer „Poslovna analitika“. Tokom studiranja učestvovao je na nekoliko takmičenja u oblasti računarstva. Od 2018-te godine je član udruženja „Mensa Srbija“. Stručnu praksu je obavio na poziciji saradnika u nastavi na Katedri za elektronsko poslovanje Fakulteta. Programiranjem se bavi od osnovne škole tokom koje je pohađao kurseve računarskog centra “SystemPro”. Stručno se bavi programiranjem desktop, veb i mobilnih aplikacija. Govori srpski i engleski jezik, a ruski poznaje na osnovnom nivou.

JoveIlića 154, 11000 Beograd, Srbija, Tel.: (011) 3950-800, Faks: (011) 2461-221

PIB: 100383934, Matičnibroj: 07004044, Tekućiračun: 840-1344666-69

Epošta: dekanat@fon.bg.ac.rs; Posetite: www.fon.bg.ac.rs



**2. Radno iskustvo**

Tokom studiranja bio je angažovan u Republičkom zavodu za statisitku Republike Srbije po ugovoru za poslove analize podataka u polju IT-a kao i na polju obrazovanja. Tokom osnovnih studija bio je angažovan kao student demonstrator na Katedri za elektronsko poslovanje na Fakultetu organizacionih nauka BU tokom akademske 2018/2019 godine. Pored toga jedan je od suosnivača firme 4bees d.o.o. koja se bavi projektovanjem i implementacijom IT rešenja.

Poznaje više programskih jezika, softverskih alata, metodologija, metoda i tehnika za razvoj informacionih sistema.

**MIŠLJENJE I PREDLOG KOMISIJE**

Zakonom o visokom obrazovanju i Statutom Fakulteta organizacionih nauka je definisano da „Fakultet bira u zvanje saradnika u nastavi studenta master studija koji je prethodne nivoe studija završio sa ukupnom prosečnom ocenom najmanje osam (8).”

Na osnovu uvida u dostavljenu dokumentaciju, komisija je utvrdila da se na konkurs u predviđenom roku prijavio jedan kandidat: Petar Lakčević. Kandidat je dostavio sve što je predviđeno konkursom i utvrđeno je da ispunjava uslove propisane Zakonom o visokom obrazovanju i Statutom Fakulteta organizacionih nauka.

Na osnovu dokumentacije i uvida u dosadašnje angažovanje kandidata, komisija zaključuje da je kandidat Petar Lakčević ostvario značajne rezultate u dosadašnjem obrazovanju i da je uspešno ispunio sve zadatke tokom različitih angažovanja na fakultetu, van radnog odnosa.

Ceneći stručne kvalifikacije kandidata, Komisija predlaže Dekanu i Izbornom veću Fakulteta organizacionih nauka da se **Petar Lakčević** izabere za saradnika u zvanju saradnika u nastavi, za užu naučnu oblast Softversko Inženjerstvo, na određeno vreme od jedne godine sa punim radnim vremenom.

U Beogradu, 06.03.2020. godine.

**Komisija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Vladan Devedžić,

redovni profesor Fakulteta organizacionih nauka – predsednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Jelena Jovanović,

redovni profesor Fakulteta organizacionih nauka – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Danijela Milošević,

redovni profesor Fakulteta tehničkih nauka u Čačku - član

